Publication: Magyar Közlöny
Issue: MK-2000-72 (Year: 2000, Number: 72)
Era: 1990-2004
Section: a 36/2000. (VII. 7.) FVM rendelethez
Paragraph Index: 292

3. Az R. 45. számú mellékletének B/14. pontja helyébe a következő rendelkezések lépnek: „14. Az E), F), G) pontok esetében az igénybevétel feltétele a pályázó vagy igénylő megfeleljen a Nyilv. r. előírásainak (kivéve: méhészet). A G) pont esetén az igénybevétel további feltétele, hogy a pályázó előző évi összes árbevételében a mezőgazdasági tevékenységből származó árbevétel érje el az ötven százalékot. A kezdővállalkozások, illetve azon a mezőgazdasági termelők esetében, akik az őket ért ár- és belvízkárok miatt szerepelnek az illetékes megyei (fővárosi) földművelésügyi hivatalnak a kárfelmérés alapján készített nyilvántartásában, a mezőgazdasági tevékenységből származó árbevételt a tárgyévi várható árbevétel alapján is lehet számítani. Ebben az esetben a tárgyévi várható árbevételről az igénylőnek nyilatkoznia kell.”

Source: https://magyarkozlony.hu/hivatalos-lapok/fcc9acd66698b955bae31d016fdfc07c64a03513/dokumentumok/db93ea9eb97d5ccd4334d6a54fdcc5cb2c86167a/letoltes